ভিক্তোলিয়েনমার্কট
ভিক্তোলিয়েনমার্কট (জার্মান: Viktualienmarkt) জার্মানির মিউনিখে অবস্থিত একটি দৈনিক খাবারের বাজার। এটি কৃষকদের বাজার হিসেবে শুরু হয় এবং এরপর জনপ্রিয় খাবারের বাজার হয়ে উঠে। এর আয়তন ২২,০০০ মি২ (২,৪০,০০০ ফু২) এবং ১৪০ টি স্টল ও দোকানে ফুল, বহিরাগত ফল, পোল্ট্রি, মসলা, পনির, মাছ, ফলের রস সহ অন্যান্য পণ্য পাওয়া যায়। অধিকাংশ স্টল ও দোকান দাপ্তরিক কর্মঘণ্টার সময় (সোমবার থেকে শনিবার সকাল ৮টা থেকে রাত ৮টা) পর্যন্ত খোলা থাকে। তবে বিয়ারগার্টেন খোলার সময় সকাল ৯টা। অনেক স্টল সন্ধ্যা ৬ টায় বন্ধ হয়ে যায়। ফুলের দোকান, বেকারি ও রেস্তোরা খোলার পৃথক সময় রয়েছে।